### 13.    Orientering om status vedrørende pesticidfri ukrudsbekæmpelse på fortove

**Åbent**

Sagsnr.: 326-2020-62261       J.nr.: 05.01.15           Dokumentnr.:
326-2020-223125

**Sagstype**

Orientering.

**Resume og sagens baggrund**

I forbindelse med budgetaftalen for 2020-2023 blev der afsat
en driftsbevilling på 1 mio. kr. årligt fra 2020 til maskinel rydning af ukrudt
på faste belægninger i byerne. En del af driftsbevillingen anvendes til
pesticidfri drift af belægninger omfattet af det nuværende serviceniveau,
svarende til cirka 0,4 mio. kr. Der er således 0,6 mio. kr. til anvendelse på
nye strækninger.

Kommunalbestyrelsen besluttede herudover på sit møde den 29.
april 2020 via en revideret pesticidhandleplan at begrænse brugen af pesticider
på kommunale arealer. På den baggrund gives der nu en status vedrørende
pesticidfri ukrudtsbekæmpelse på fortove og nuværende pesticidanvendelse for
2020.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

I forbindelse med beslutningerne om at foretage pesticidfri
ukrudtsbekæmpelse på en lang række belægninger er der i 2020 indkøbt en såkaldt
”WeedMaster”, som på baggrund af test og erfaringer fra andre kommuner vurderes
at være den mest effektive metode til pesticidfri ukrudtsbekæmpelse på
nuværende tidspunkt. Maskinen identificerer med et lille kamera eventuel vækst
og igangsætter ukrudtsbekæmpelse med små stråler kogende vand.

Maskinen har i sommeren 2020 kørt test på forholdsvist
ubrudte strækninger i en række af kommunens byer, og der er ikke umiddelbart
skelet til opgavefordelingen mellem kommunen og de private grundejere.

Lovgrundlag

I henhold til vejloven er det den enkelte grundejer, der har
forpligtelsen til at vedligeholde sit fortov ud fra nærmere bestemte
retningslinjer. Denne forpligtigelse er beskrevet i kommunens regulativ
”Vintervedligeholdelse og renhold af veje, stier og pladser” fra 1. april 2017.
Grundejernes forpligtigelser er forskellige i byzone og landzone efter
planloven. Kalundborg kommune har en række bymæssige bebyggelser, som er
beliggende i landzone, og i disse er det en kommunal forpligtelse af renholde
fortov til sikring af færdsel, hvis ikke området er udlagt som bymæssig
bebyggelse efter privatvejsloven.

Det har imidlertid vist sig at være en kompleks opgave at få
dannet det harmoniserede grundlag mellem de gamle kommuner, og dette er
nødvendigt for at kunne præcisere opgavefordelingen på et kort og danne
grundlag for en lovmæssig mere korrekt fordeling af ukrudtsbekæmpelse på
fortovene.

Opsamling af erfaringer fra første sæson

Erfaringerne fra ukrudtsbekæmpelsen på fortovene i 2020 har
vist, at der i en overgangsperiode har været brugt en del ressourcer på at
komme på omgangshøjde med det eksisterende ukrudt.

Kim Schou ukrudt kan ikke umiddelbart fjernes med
kogning, men kræver en forudgående mekanisk bekæmpelse. Dette er foretaget med
en nyindkøbt stålbørste monteret på traktor, efterfulgt af en fejning af det
afbørstede ukrudt.

Det må forventes, at der i de første år, hvor koge-metoden
anvendes, skal foretages flere behandlinger end de følgende år. Der er endnu
ikke fuldt overblik over det nødvendige antal kogninger, blandt andet fordi
visse typer ukrudt er mere resistente overfor kogning end andre.

Der anvendes store mængder vand til behandlingerne. Der
tappes vand på flere lokationer i kommunen, men mængderne af vand tappet på
materielpladsen på Rynkevangen er blevet registreret de seneste måneder. Her
tappes månedligt mellem 50 og 60 m3 vand til ukrudtsbekæmpelse. For
at mindske forbrug af grundvand er der derfor i november etableret to tanke på
hver 15 m3 til opsamling af regnvand fra taget på koldhallen på
materielpladsen.

I forhold til bekæmpelse af invasive arter, er der foretaget
et forsøg på et areal med japansk pileurt på [adresse]. Den ene halvdel af
arealet er sprøjtet med RoundUp, mens den anden halvdel er kogt. Det er
tydeligt at kogning kræver en del flere behandlinger. Ved bekæmpelse af
bjørneklo er erfaringerne, at kogning kan foretages på områder, hvor planterne
er nemt tilgængelige, mens svært tilgængelige planter fortsat bør bekæmpes med
rodstikning, hvor det er muligt, alternativt med RoundUp.

[adresse] frem til 26.
november 2020 ligger på 7,79 liter, fordelt på invasive arter (2,95 liter),
pensling af stød i forbindelse med fældninger og beskæring (1,48 liter),
nyetableringer (0,85 liter) og sprøjtning for nyasfaltering (1,52 liter). Der
har således ikke været anvendt RoundUp på faste belægninger, som er det område,
hvor størstedelen af forbruget har ligget de foregående år. [adresse] på samme tidspunkt sidste år lå på cirka
80 liter.

Det skal bemærkes, at 2021 også bliver et læringsår. Der er
på nuværende tidspunkt ikke data nok til en konkret beregning af rentabilitet
og strækningsdækning med de maskiner, der rådes over i dag, ligesom det, med de
strækninger, der har været kørt, ikke har været muligt at lave en optimal
ruteplanlægning.

**Økonomiske konsekvenser**

Ingen økonomiske konsekvenser.